દરમ્યાન કોંગ્રેસ અને પાસ વચ્ચેની બેઠક બાદ ગઇ કાલે મોડી રાત્રે જૂનાગઢ, ભરૂચ, કામરેજ અને સુરતના વરાછા રોડની બેઠક પરના ઉમેદવારને કોંગ્રેસે બદલી નાખીને ‘પાસ’ને ખુશ રાખવાનો પ્રયાસ કર્યો છે. વરાછા રોડ પર પ્રફુલ્લ તોગડિયા, કામરેજમાં નીલેશ કુંભાણી, જૂનાગઢમાં અમિત ઠુમ્મર અને ભરૂચમાં કિરણ ઠાકોરના સ્થાને ‘પાસ’ની ઇચ્છા મુજબ આ બેઠકો પર ક્રમશઃ ધીરુ ગજેરા, અશોક જીરાવાલા, ભીખાભાઇ જોશી અને જયેશ પટેલને કોંગ્રેસે ચૂંટણી જંગમાં ઉતાર્યા છે. આજે પ્રથમ તબક્કાની ચૂંટણી માટે ઉમેદવારીપત્ર ભરવાનો છેલ્લો દિવસ હોઇ આ તમામ બેઠકના બદલાયેલા ઉમેદવારને પક્ષ દ્વારા મેન્ડેટ પણ અપાઇ ગયા છે.